techiaith/cofnodycynulliad_en-cy huggingface dataset:
English: I think the Member is right to raise that issue of making sure that we are able to take this Bill forward and protecting the housing stock for the future. I'm really grateful to the finance Minister who recognises the very big challenge of providing 20,000 more new units in Wales. It's not an easy challenge, and it can't be on a light-switch moment; it has to be delivered early on, and we've started that process. So, that's why, despite challenging financial times, the finance Secretary has allowed the Cabinet and us to make significant investments with local authorities, with RSLs, now, to make sure that we can deliver for people over the next five years.
Welsh: Rwy'n credu bod yr Aelod yn iawn i godi'r mater o wneud yn siŵr ein bod yn gallu bwrw ymlaen â'r Bil hwn ac amddiffyn y stoc dai ar gyfer y dyfodol. Rwy'n ddiolchgar i'r Gweinidog Cyllid sy'n cydnabod yr her enfawr o ddarparu 20,000 yn fwy o unedau newydd yng Nghymru. Nid yw'n her hawdd, ac ni allwn weld y goleuni mewn eiliad; mae'n rhaid iddo gael ei gyflwyno yn gynnar, ac rydym wedi dechrau'r broses honno. Felly, dyna pam, er gwaethaf cyfnod ariannol heriol, y mae'r Ysgrifennydd cyllid wedi caniatáu i'r Cabinet a ninnau wneud buddsoddiadau sylweddol gydag awdurdodau lleol, gyda Landlordiaid Cymdeithasol Cofrestredig, yn awr, i wneud yn siŵr ein bod yn gallu cyflawni ar gyfer pobl dros y pum mlynedd nesaf.
English: I'm sure that you will recall coming to Kidwelly and visiting the new houses being built at Morfa Maen in 2013 under the then Labour leadership of Carmarthenshire County Council - the first council to build council houses in Wales since the 1980s. We now have 11 home-owning Welsh authorities that have exited the housing revenue account subsidy, and that does mean that they now retain their rent revenues locally rather than sending them back to the Treasury, and can invest that money in local stock. So, my question to you, Cabinet Secretary, is whether you feel, as part of this Bill, that by ending the right to buy, it will add to the protection that councils will have, and actually embolden local authorities to resume their historic role as major house builders?
Welsh: Rwy'n siŵr y byddwch yn cofio dod i Gydweli ac ymweld â'r tai newydd oedd yn cael eu hadeiladu ym Morfa Maen yn 2013 o dan arweinyddiaeth y Blaid Lafur bryd hynny ar Gyngor Sir Caerfyrddin - y cyngor cyntaf i adeiladu tai cyngor yng Nghymru ers y 1980au. Erbyn hyn mae gennym 11 awdurdod yng Nghymru sy'n berchen ar gartrefi sydd wedi dod allan o gymhorthdal y cyfrif refeniw tai. Mae hynny'n golygu eu bod bellach yn cadw eu refeniw rhent yn lleol yn hytrach na'i anfon yn ôl i'r Trysorlys, ac maent yn gallu buddsoddi'r arian hwnnw mewn stoc leol. Felly, fy nghwestiwn i chi, Ysgrifennydd y Cabinet, yw a ydych yn teimlo, fel rhan o'r Bil hwn, drwy roi terfyn ar yr hawl i brynu, y bydd yn ychwanegu at y diogelwch y bydd cynghorau yn ei gael, ac mewn gwirionedd yn calonogi awdurdodau lleol i ailafael yn eu swyddogaeth hanesyddol fel adeiladwyr tai mawr?
English: Thank you for your question. I do remember vividly the visit to Kidwelly, back in 2013. From then I moved onto the environment division, and now I'm back, as they say in California. The issue in terms of the great scheme I saw in Kidwelly was something about local people investing in their communities and having the vision to do that. I congratulated the authority at that point in time. Exiting the HRA: I claimed all credit for that, but actually, it was partly to do with Jocelyn Davies, who was the housing Minister previously, who instigated that programme. I just picked it up at the end, and I was fortunate enough to be the one who delivered it. But there was a lot of work that went into the background of that, making sure again that we were able to deliver longer term with an investment there. I did miss one question that Angela Burns raised about whether I trust local authorities. I absolutely do trust local authorities to build more homes, but the problem is that the legislation doesn't protect them in the long term. That's why we are seeing progressive authorities, like Flintshire, like many others across - . Rhondda Cynon Taf is another local authority that's doing some great investments. We have to give them the tools to be able to deliver as well, and that's why this Bill will be not just a Bill to end the right to buy, but to make sure that our clever investment in building new homes and social housing stock is protected for our young people for the future.
Welsh: Diolch i chi am eich cwestiwn. Rwy'n cofio'n glir yr ymweliad â Chydweli, yn ôl yn 2013. O hynny symudais i is-adran yr amgylchedd, ac yn awr rwy'n ôl, fel y maent yn ei ddweud yng Nghaliffornia. Y mater dan sylw o ran y cynllun mawr a welais yng Nghydweli oedd rhywbeth am bobl leol yn buddsoddi yn eu cymunedau ac yn cael y weledigaeth i wneud hynny. Fe wnes i longyfarch yr awdurdod bryd hynny. Gadael y Cyfrif Refeniw Tai: hawliais bob clod am hynny, ond mewn gwirionedd, roedd yn ymwneud yn rhannol â Jocelyn Davies, sef y Gweinidog tai blaenorol, a gychwynnodd y rhaglen honno. Ailafael yn y rhaglen ar y diwedd wnes i, ac roeddwn yn ddigon ffodus o gael ei chyflwyno. Ond roedd llawer o waith wedi mynd i mewn i gefndir hwnnw, gan wneud yn siŵr eto ein bod wedi gallu cyflawni yn y tymor hwy gyda buddsoddiad yno. Fe wnes i fethu un cwestiwn, a godwyd gan Angela Burns ynghylch a wyf yn ymddiried yn yr awdurdodau lleol. Rwy'n ymddiried yn yr awdurdodau lleol yn gyfan gwbl i adeiladu mwy o gartrefi, ond y broblem yw nad yw'r ddeddfwriaeth yn eu diogelu yn y tymor hir. Dyna pam yr ydym yn gweld awdurdodau blaengar, fel Sir y Fflint, fel llawer o rai eraill ar draws - . Mae Rhondda Cynon Taf yn awdurdod lleol arall sy'n gwneud rhai buddsoddiadau mawr. Mae'n rhaid i ni roi'r offer iddynt i allu cyflawni hyn hefyd, a dyna pam y bydd y Bil hwn nid yn unig yn Fil sy'n rhoi terfyn ar yr hawl i brynu, ond sy'n gwneud yn siŵr bod ein buddsoddiad clyfar mewn adeiladu cartrefi newydd a stoc tai cymdeithasol yn cael ei ddiogelu ar gyfer ein pobl ifanc i'r dyfodol.
English: Am I hearing a question, please?
Welsh: Ydw i'n clywed cwestiwn, os gwelwch yn dda?
English: They have had to discount that by £1.5 million. So, what I want to know, Cabinet Secretary is: given all the points that you've made in your statement today, have you made an assessment of how many homes you expect this policy to safeguard, now and into the future in the social housing sector, and more importantly, have you made an assessment of how this might relieve the pressures on council housing waiting lists?
Welsh: Maent wedi gorfod tynnu £1.5 miliwn oddi ar y swm hwnnw. Felly, yr hyn yr wyf am ei wybod, Ysgrifennydd y Cabinet yw hyn: o ystyried yr holl bwyntiau yr ydych wedi eu gwneud yn eich datganiad heddiw, a ydych chi wedi gwneud asesiad o faint o dai yr ydych yn disgwyl i'r polisi hwn eu diogelu, yn awr ac yn y dyfodol yn y sector tai cymdeithasol, ac yn bwysicach, a ydych chi wedi gwneud asesiad o sut y gallai hyn leddfu'r pwysau ar restrau aros am dai cyngor?
English: I thank the Member for her question. The policy that's happened in England is a matter for the UK Government. I also agree with the Member that the housing White Paper and the issues around their promise on developing new homes is collapsing, but we're not in England - yet. The fact is, we've got to concentrate on what we can do here. That's why we're making a very positive statement in ending the right to buy, but also all of those other actions that the Member raises, about help to buy, rent to own, and working with a very nimble set of organisations. The RSLs in Wales are very organised and deliver lots, in many cases - more so the housing plus agenda. So, they don't just build homes; they build communities, and I'm really interested in how we make sure our money goes further in terms of ensuring, when we create communities, we can create sustainable ones. So, this housing division is just part of the suite of tools you'll have heard me talking about, about how we create a resilient community, a stronger, empowered community, and this is just part of that jigsaw. Working with my colleagues, right across Cabinet, we can deliver a different Wales, which will present an opportunity for people who want to buy homes in the future - we've got products to do that - but our social housing stock, which is under extreme pressure, is protected for our generations to come.
Welsh: Diolch i'r Aelod am ei chwestiwn. Mae'r polisi sydd wedi digwydd yn Lloegr yn fater i Lywodraeth y DU. Rwyf hefyd yn cytuno â'r Aelod bod y Papur Gwyn ar dai a'r materion ynghylch eu haddewid ar ddatblygu cartrefi newydd yn mynd i'r wal, ond nid ydym yn Lloegr - eto. Y ffaith yw, mae'n rhaid i ni ganolbwyntio ar yr hyn y gallwn ei wneud yma. Dyna pam ein bod yn gwneud datganiad cadarnhaol iawn wrth roi terfyn ar yr hawl i brynu, ond hefyd yr holl gamau gweithredu eraill hynny y mae'r Aelod yn eu codi, am gymorth i brynu, rhentu i brynu, a gweithio gyda set ystwyth iawn o sefydliadau. Mae Landlordiaid Cymdeithasol Cofrestredig yng Nghymru yn drefnus iawn ac yn cyflawni llawer, mewn nifer o achosion - yn fwy felly yr agenda tai plws. Felly, nid ydynt yn adeiladu cartrefi yn unig; maent yn adeiladu cymunedau, ac mae gennyf ddiddordeb gwirioneddol yn y ffordd yr ydym yn gwneud yn siŵr bod ein harian yn mynd ymhellach o ran sicrhau, pan fyddwn yn creu cymunedau, y gallwn greu rhai cynaliadwy. Felly, nid yw'r is-adran dai hon ond yn rhan o gyfres o ddulliau y byddwch wedi fy nghlywed yn siarad amdanynt, am y ffordd yr ydym yn creu cymuned gydnerth, cymuned gryfach, wedi'i grymuso, ac nid yw hyn ond yn rhan o'r jig-so hwnnw. Gan weithio gyda fy nghydweithwyr, ar draws y Cabinet, gallwn sicrhau Cymru wahanol, a fydd yn rhoi cyfle i bobl sydd eisiau prynu cartrefi yn y dyfodol - mae gennym gynhyrchion i wneud hynny - ond mae ein stoc tai cymdeithasol, sydd dan bwysau eithafol, yn cael ei diogelu ar gyfer cenedlaethau'r dyfodol.
English: I think very few people believe in selling stock off and not replacing it. My question really is: what is wrong with selling off social housing responsibly, and reinvesting to build more social housing to create a virtuous circle and enable people to become more independent? And I suppose, really, this may be addressed to everybody, because everybody here owns their own home. Now, I won't embarrass people; some people own more than one home. And yet, do you find it ironic that people here, everybody owning their own home - don't you find it ironic that you're telling working-class people that they're not able to own their homes?
Welsh: Yn fy marn i, ychydig iawn o bobl sy'n credu mewn gwerthu stoc a pheidio rhoi rhywbeth yn ei le. Fy nghwestiwn yn wir yw hyn: beth sydd o'i le mewn gwerthu tai cymdeithasol yn gyfrifol, ac ail-fuddsoddi er mwyn adeiladu mwy o dai cymdeithasol i greu cylch rhinweddol a galluogi pobl i fod yn fwy annibynnol? Ac mae'n debyg, mewn gwirionedd, y gellid cyfeirio hyn at bawb, gan fod pawb yma yn berchen ar eu cartref eu hunain. Yn awr, nid wyf am beri embaras ar bobl; mae rhai pobl yn berchen ar fwy nag un cartref. Ac eto i gyd, a ydych chi'n credu ei bod yn eironig bod y bobl sydd yma, bawb yn berchen ar eu cartref - onid ydych yn credu ei bod yn eironig eich bod yn dweud wrth bobl y dosbarth gweithiol nad ydynt yn gallu bod yn berchen ar eu cartrefi eu hunain?
English: That's a really interesting point that the Member raises, and what we're saying here is that we're not stopping people owning their own home. We are making sure that there are products available that will allow people to get into the housing market, and those are the schemes that I've talked about: the help to buy and the rent to own programmes that always are supporting the ability of people to do that. I don't disagree with the Member in terms of the circular economy and making sure that if we were to sell one, we build one. That hasn't happened in the past, and that's why we're trying to protect the stock that we do have now, whereas in the past - and the Member will be aware of this - the homes have been sold and the HRA only allowed the capital spend of 75 per cent to be kept back in, so you were always at a deficit and you couldn't build new properties for that. And that's why it's important for us to stop that proposal happening. We are going to be building more social housing for people who want that, but we're also providing products for people to get onto the housing market ladder, if that's what they want to do, as well.
Welsh: Mae hwnnw'n bwynt diddorol iawn y mae'r Aelod yn ei godi, a'r hyn yr ydym ni'n ei ddweud yma yw nad ydym yn atal pobl rhag bod yn berchen ar eu cartrefi eu hunain. Rydym yn gwneud yn siŵr bod cynnyrch ar gael a fydd yn caniatáu i bobl ymuno â'r farchnad dai, a'r rheini yw'r cynlluniau yr wyf wedi siarad amdanynt: y rhaglenni cymorth i brynu a rhentu i brynu sydd bob amser yn cefnogi gallu pobl i wneud hynny. Nid wyf yn anghytuno â'r Aelod o ran yr economi cylchol a gwneud yn siŵr os ydym yn gwerthu un tŷ, ein bod yn adeiladu un arall. Nid yw hynny wedi digwydd yn y gorffennol, a dyna pam yr ydym yn ceisio diogelu'r stoc sydd gennym yn awr. Yn y gorffennol - a bydd yr Aelod yn ymwybodol o hyn - mae'r cartrefi wedi eu gwerthu ac mae'r Cyfrif Refeniw Tai dim ond wedi caniatáu i'r gwariant cyfalaf o 75 y cant gael ei gadw yn ôl i mewn, felly roeddech bob amser ar eich colled ac ni allech adeiladu eiddo newydd ar hynny. A dyna pam ei bod yn bwysig i ni atal y cynnig hwnnw rhag digwydd. Rydym yn mynd i fod yn adeiladu mwy o dai cymdeithasol ar gyfer pobl sydd eisiau hynny, ond rydym hefyd yn darparu cynnyrch fel y gall pobl gamu ar ysgol y farchnad dai, os mai dyna beth maent am ei wneud.
English: We'll move on to item 4 on the agenda, which is a statement by the Minister for Lifelong Learning and Welsh Language: Welsh in education strategic plans - the way forward. And I call Alun Davies, as Minister, to speak to the statement. Alun Davies.
Welsh: Symudwn ymlaen at eitem 4 ar yr agenda sef datganiad gan Weinidog y Gymraeg a Dysgu Gydol Oes: Cynlluniau Strategol y Gymraeg mewn Addysg - y ffordd ymlaen. Ac rwy'n galw ar Alun Davies, y Gweinidog, i gyflwyno'r datganiad. Alun Davies.
English: Thank you very much, Deputy Presiding Officer. May I begin by placing on record my thanks to local authorities for their work on the 2017-20 Welsh in education strategic plans? Some plans show an ownership and commitment to the Welsh language, and I welcome this. However, there are others who need to demonstrate a greater level of responsibility for the growth of Welsh-medium education, because the level of ambition I had hoped for is not as evident as I had expected. By now, you will all be aware that we are on the threshold of launching a new strategy that aims to secure a million Welsh speakers by 2050, and that we, as elected Members and citizens of Wales, can't achieve this in isolation. We want everyone in Wales to come on this journey with us.
Welsh: Diolch yn fawr, Ddirprwy Lywydd. A gaf i ddechrau drwy gofnodi'n gyhoeddus fy niolch i'r awdurdodau lleol am eu gwaith ar gyfer cynlluniau strategol y Gymraeg mewn addysg ar gyfer 2017-20? Dengys rhai o'r cynlluniau berchnogaeth ac ymrwymiad i'r iaith Gymraeg, ac mae hyn i'w groesawu. Fodd bynnag, mae angen i eraill ddangos mwy o gyfrifoldeb am dwf addysg cyfrwng Cymraeg. Nid yw lefel yr uchelgais yr oeddwn i wedi gobeithio amdano ddim mor amlwg ag yr oeddwn wedi ei ddisgwyl. Erbyn hyn, byddwch yn ymwybodol ein bod ni ar drothwy lansio strategaeth newydd sy'n anelu at sicrhau miliwn o siaradwyr Cymraeg erbyn 2050, a byddwn ni fel Aelodau etholedig, fel dinasyddion Cymru, yn methu â chyflawni hyn ar ein pennau ein hunain. Rydym am i bawb yng Nghymru ymuno â ni ar y daith hon.
English: May I welcome the Minister's statement? He will know that I was one of the joint signatories to the letter to him asking him not to settle for unambitious plans. So, I am pleased to hear such a clear statement today on the issue of ambition. May I ask two questions of you? The first is on the relationship between this process and the process of introducing the new strategy. This process will commence now, I suppose, before the new strategy is introduced. What will happen when the new strategy is published? It may be that a sense of urgency emerges from the detail of that strategy that will have an impact on this process. That's the first question. The second question is: you've mentioned how important it is to collaborate between the Welsh Government and local government. Do you also see this process as an opportunity to introduce a new impetus to sharing best practice between local authorities, because we do understand how important that is in terms of understanding what's happened and worked elsewhere and to appreciate the scale of the challenge facing us?
Welsh: A gaf i groesawu'r datganiad gan y Gweinidog? Mae'n gwybod fy mod i'n un o'r rhai a wnaeth gyd-lofnodi'r llythyr iddo yn gofyn iddo beidio â setlo, fel y gallwn ni ei ddweud, am gynlluniau heb uchelgais. Felly, rwy'n falch iawn o glywed eich bod chi mor glir yn eich datganiad am y cwestiwn o uchelgais. A gaf i ofyn dau gwestiwn i chi? Mae'r cwestiwn cyntaf ynglŷn â'r berthynas rhwng y broses hon a'r broses o gyflwyno'r strategaeth newydd. Bydd y broses hon yn dechrau nawr, mae'n debyg, cyn bod y strategaeth newydd yn cael ei chyflwyno. Beth fydd yn digwydd pan ddaw'r strategaeth newydd allan? Efallai y bydd synnwyr o frys yn dod mas o'r manylder a fydd yn y strategaeth hynny, a fydd yn cael impact ar y broses hon. Dyna'r cwestiwn cyntaf. Yr ail gwestiwn yw: rydych chi wedi sôn am ba mor bwysig yw hi i gydweithio rhwng Llywodraeth Cymru a llywodraeth leol. Ydych chi'n gweld bod y broses yma hefyd yn gyfle i gyflwyno 'impetus' newydd i'r broses o rannu arfer gorau rhwng awdurdodau lleol, gan ein bod ni'n deall pa mor bwysig yw hynny i esbonio beth sydd wedi digwydd mewn mannau eraill ac i werthfawrogi maint yr her sydd o'n blaenau ni?
English: May I welcome this statement, too? By now, of course, the detail of all schemes is what's important now, not the existence of a statutory framework, and I do hope that the review will be valuable. We're not talking here about Welsh in education strategic plans in isolation, of course, We are talking about Welsh in education plans. Will the review consider the growth of the Welsh language used occasionally as the first part of the continuum as part of the curriculum in English-medium schools and any work placements they arrange for pupils? Given your comments on childcare, which you have mentioned already, will you be asking the review to consider the value of having Welsh speakers in the front line in all Flying Start locations?
Welsh: A gaf i groesawu'r datganiad hefyd heddiw? Erbyn hyn, wrth gwrs, manylion cynnwys pob cynllun, nid bodolaeth fframwaith strategol sy'n bwysig nawr, a gobeithio bod yr adolygiad yn mynd i fod yn werthfawr. Nid ydym yn sôn am gynlluniau addysg Gymraeg yn unig, wrth gwrs. Rydym yn siarad am gynlluniau Cymraeg mewn addysg, ac a fydd yr adolygiad yn ystyried twf y Gymraeg achlysurol fel cam cyntaf y continwwm mewn ysgolion cyfrwng Saesneg presennol ac unrhyw leoliadau gwaith y maen nhw'n eu trefnu i ddisgyblion? Ac o ystyried eich sylwadau ar ofal plant rydych chi wedi sôn amdano heddiw hefyd, a fyddwch yn gofyn i'r adolygiad ystyried gwerth cael siaradwyr Cymraeg rheng flaen ym mhob lleoliad Dechrau'n Deg?
English: This review and this process will consider the Welsh-medium education plans. That's the purpose and the point of the WESPs, and we will be considering how we can expand Welsh-medium education over the coming years. This will be an important foundation for how we create more Welsh speakers for the future. But it will also enable people to learn Welsh early on in their life, and the hope is that the Welsh language will remain with them, so that they have the opportunity to study through the medium of Welsh at school, post 16, and then, if they choose to do so, in the workplace after that. I very much hope that that will then reflect on the remainder of the education system, in that there will be more room for the Welsh language throughout the education system, to ensure that young people, when they leave school, when they're 16, and wherever they've been to school - an English-medium or Welsh-medium school - are able to use and speak the Welsh language. Because that's what we need to do if we want to create this bilingual Wales.
Welsh: Mi fydd yr adolygiad yma ac mi fydd y broses yma yn ystyried y cynlluniau addysg drwy gyfrwng y Gymraeg. Dyna yw pwrpas a phwynt y cynlluniau strategol, ac mi fyddwn ni yn ystyried sut rydym ni'n gallu ehangu addysg drwy gyfrwng y Gymraeg dros y blynyddoedd nesaf. Mi fydd hyn yn seilwaith pwysig ar gyfer sut rydym ni'n creu mwy o siaradwyr Cymraeg ar gyfer y dyfodol. Ond bydd hefyd yn galluogi pobl i ddysgu Cymraeg yn gynnar iawn yn eu bywydau, a'r gobaith yw y bydd y Gymraeg yn aros gyda nhw wedi hynny, a bod ganddyn nhw'r cyfle i astudio drwy gyfrwng y Gymraeg drwy'r ysgol, ar ôl 16, ac wedyn, os ydynt yn dewis gwneud hynny, gweithio neu ddefnyddio'r Gymraeg yn y gwaith ar ôl hynny. Rydw i'n mawr obeithio y bydd hynny wedyn yn adlewyrchu ar weddill y system addysg, ac mi fydd mwy o le i'r Gymraeg trwy gydol y system addysg i sicrhau bod pobl ifanc, pan maent yn gadael yr ysgol, pan maen nhw yn 16, lle bynnag maen nhw wedi bod i'r ysgol - ysgol Gymraeg neu ysgol Saesneg - yn gallu defnyddio a siarad y Gymraeg. Achos dyna beth rydym ni eisiau ei wneud os ydym eisiau creu Cymru ddwyieithog.
English: The next item on our agenda is the legislative consent motion on the Digital Economy Bill, and I call on the Cabinet Secretary for Finance and Local Government to move the motion - Mark Drakeford.
Welsh: Yr eitem nesaf ar ein hagenda ni yw'r cynnig cydsyniad deddfwriaethol ar fesur yr economi ddigidol, ac rydw i'n galw ar yr Ysgrifennydd Cabinet i wneud y cynnig - Mark Drakeford.
English: The next item on our agenda is the debate on municipal waste and recycling. I call on the Cabinet Secretary for Communities and Children to move the motion - Carl Sargeant.
Welsh: Yr eitem nesaf ar ein hagenda ni yw'r ddadl ar wastraff trefol ac ailgylchu. Rwy'n galw ar Ysgrifennydd y Cabinet dros Gymunedau a Phlant i wneud y cynnig - Carl Sargeant.
English: Just on that point - and I'm very pleased to hear that the Government's going to consider a deposit-return scheme - will he take into account, and the Minister, when she returns, take into account the fact that major companies like Coca-Cola have now dropped their opposition to a scheme like this?
Welsh: Dim ond ar y pwynt yna - ac rwy'n falch iawn o glywed bod y Llywodraeth yn mynd i ystyried cynllun dychwelyd blaendal - a wnaiff ef ystyried, ac a wnaiff y Gweinidog ystyried, pan fydd hi'n dychwelyd, y ffaith bod cwmnïau mawr fel Coca-Cola bellach wedi gostwng eu gwrthwynebiad i gynllun fel hwn?
English: I have selected the five amendments to the motion. If amendment 1 is agreed, amendment 2 will be deselected. I call on Gareth Bennett to move amendments 1 and 4, tabled in the name of David J. Rowlands - Gareth Bennett.
Welsh: Rwyf wedi dethol y pum gwelliant i'r cynnig. Os derbynnir gwelliant 1, caiff gwelliant 2 ei ddad-ddethol. Rydw i'n galw ar Gareth Bennett i gynnig gwelliannau 1 a 4, a gyflwynwyd yn enw David J. Rowlands - Gareth Bennett.
English: I recognise the points that you make. Isn't that an argument, though, for better enforcement, and for working with families to help them to change their behaviour, rather than simply saying we should abandon the push for greater recycling?
Welsh: Rwy'n cydnabod y pwyntiau a wnewch. Onid dadl yw honno, fodd bynnag, dros well gorfodaeth, a dros weithio gyda theuluoedd i'w helpu i newid eu hymddygiad, yn hytrach na dim ond dweud y dylem roi'r gorau i'r ymgyrch am fwy o ailgylchu?